**ΕΙΚΑΣΤΙΚΕΣ ΤΕΧΝΕΣ**

Δραστηριότητες για σένα, γιατί … «η δημιουργία είναι ευτυχία!»

Θα σου άρεσε να έχεις το δικό σου κατάστημα; Τι είδους κατάστημα θα ήταν αυτό; Σκέψου, φαντάσου και δημιούργησέ το!

**Το δικό μου κατάστημα**

Κόψε εικόνες από περιοδικά ή διαφημιστικά φυλλάδια, που να έχουν το ίδιο θέμα π.χ. τρόφιμα, λουλούδια, είδη ένδυσης, διακοσμητικά είδη, παιχνίδια, ηλεκτρονικά είδη, αυτοκίνητα ή ότι άλλο σκεφτείς.


Ζωγράφισε το εσωτερικό του καταστήματος. Πού θα τοποθετήσεις τα προϊόντα σου;

Σε ράφια, πάγκους, στο πάτωμα; Ζωγράφισέ τα και χρωμάτισέ τα.

Ζωγράφισε τον πωλητή/ την πωλήτρια. Σκέψου τι μπορεί να φορεί. Στολή, καπέλο, ποδιά; Υπάρχουν και άλλοι άνθρωποι εκεί;

Κόλλησε όμορφα και τακτοποιημένα τα προϊόντα στους πάγκους ή ράφια που ζωγράφισες.

Ζωγράφισε μια πινακίδα με την ονομασία του καταστήματος.



ΠΡΟΣΟΧΗ!!! Η ΧΡΗΣΗ ΨΑΛΙΔΙΟΥ (ΜΕ ΣΤΡΟΓΓΥΛΕΜΕΝΗ ΜΥΤΗ) ΠΡΕΠΕΙ ΝΑ ΓΙΝΕΤΑΙ ΜΕ ΤΗΝ ΠΑΡΟΥΣΙΑ

ΕΝΗΛΙΚΑ.

Καλή επιτυχία!

Η δασκάλα:

Άντρη Χρυσοστόμου